**OSNOVNA ŠKOLA IVANA NEPOMUKA JEMERŠIĆA**

**GRUBIŠNO POLJE**

Na temelju čl. 107. Zakona o odgoju i obrazovanju u osnovnoj i srednjoj školi (NN br.87/08, 86/09, 92/10, 105/10, 90/11, 5/12,16/12, 86/12, 126/12, 94/13, 152/14, 07/17, 68/18, 98/19, 64/20, 151/22,155/23 i 156/23)

**OSNOVNA ŠKOLA IVANA NEPOMUKA JEMERŠIĆA, 43 290 Grubišno Polje, Hrvatskih branitelja 20** objavljuje

# NATJEČAJ

# za prijam u radni odnos

1. **Stručni radnik na tehničkom održavanju** koji obavlja poslove domara/ložača/školskog majstora u punom radnom vremenu **40 sati** ukupnog radnog vremena tjedno, na neodređeno vrijeme.

**Uvjeti natječaja:**

Osim općih uvjeta za zasnivanje radnog odnosa propisanih Zakonom o radu (NN 93/14, 127/17, 98/19, 151/22 i 64/23), posebnih uvjeta propisanih Zakonom o odgoju i obrazovanju u osnovnoj i srednjoj školi (NN br.87/08, 86/09, 92/10, 105/10, 90/11, 5/12,16/12, 86/12, 126/12, 94/13, 152/14, 07/17, 68/18, 98/19, 64/20, 151/22,155/23 i 156/23) i sukladno Pravilniku o izmjenama i dopunama Pravilnika o radu Osnovne škole Ivana Nepomuka Jemeršića (KLASA: 011-03/24-02/2, URBROJ:2103-86-24-4 od 15. travnja 2024.)

kandidat mora imati završenu srednju školu tehničke struke, zdravstvenu sposobnost za obavljanje poslova s posebnim uvjetima rada te imati položen stručni ispit za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima (NN 88/14, NN 20/15).

Izabrani kandidat/kandidatkinja bit će prije sklapanja ugovora o radu upućen/a od strane poslodavca na liječnički pregled radi stjecanja uvjerenja o posebnoj zdravstvenoj sposobnosti za obavljanje poslova s posebnim uvjetima rada.

Radni odnos zasniva se uz uvjet probnog rada u trajanju od 2 (dva) mjeseca prema odredbama Temeljnog kolektivnog ugovora za zaposlenike u javnim službama (NN 29/24).

U radni odnos ne može biti primljen kandidat za čiji prijam postoje zapreke iz čl. 106. Zakona o odgoju i obrazovanju u osnovnoj i srednjoj školi.

Uz prijavu na natječaj kandidati trebaju priložiti:

- životopis,

- presliku dokaza o stečenoj stručnoj spremi,

- presliku važećeg uvjerenja o položenom stručnom ispitu za rukovatelja centralnog grijanja,

- presliku dokaza o državljanstvu,

- presliku dokaza da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi, a koji ne smije biti stariji od dana raspisivanja natječaja

- presliku elektroničkog zapisa ili potvrde o podatcima evidentiranim u matičnoj evidenciji Hrvatskog zavoda za mirovinsko osiguranje o radno-pravnom statusu (e-radna knjižica).

Isprave se prilažu u neovjerenoj preslici jer se natječajna dokumentacija ne vraća kandidatima, a izabrani kandidat dužan je dostaviti izvornik ili ovjerenu presliku prije sklapanja ugovora o radu.

U prijavi na natječaj kandidati su dužni navesti e-mail adresu na koju će im biti dostavljena obavijest o datumu i vremenu procjene, odnosno testiranja.

Kandidat koji može ostvariti pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), članku 48. f. Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), dužan se u prijavi na javni natječaj pozvati na to pravo, te je uz prijavu dužan priložiti propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine”, br. 121/17, 98/19,84/21 i 156/23), uz prijavu na natječaj dužne su priložiti i dokaze propisane člankom 103., stavkom 1. Zakona o hrvatskim braniteljima iz Domovinskog rata i članovima njihovih obitelji. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine”, br. 84/21), uz prijavu na natječaj, dužne su u prijavi na natječaj pozvati se na to pravo i uz prijavu dostaviti dokaze iz članka 49., stavka 1. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

Kandidati čije su prijave na natječaj pravodobne, potpune i ispunjavaju uvjete natječaja dužni su na Poziv povjerenstva za procjenu i vrednovanje kandidata pristupit procjeni odnosno testiranju koje se provodi prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Ivana Nepomuka Jemeršića, a koji je objavljen na mrežnim stranicama Škole <https://os-injemersica-grubisnopolje.skole.hr/dokumenti/>

Kandidati koji ne pristupe procjeni odnosno testiranju smatrat će se da su odustali od prijave na natječaj.

Svaki kandidat prijavom na natječaj i dostavom dokumentacije daje izričitu privolu za obradu osobnih podataka navedenih u svim dostavljenim prilozima odnosno ispravama u svrhu provedbe natječajnog postupka.

Prijavu s dokazima o ispunjavanju uvjeta dostaviti osobno ili putem pošte na adresu: Osnovna škola Ivana Nepomuka Jemeršića, Hrvatskih branitelja 20, 43290 Grubišno Polje – s naznakom: „ZA NATJEČAJ“.

Rok za podnošenje prijava je **8 dana od dana objave** **natječaja (od 14. svibnja 2025. do 22. svibnja 2025.).**

Nepravodobne i nepotpune prijave neće se razmatrati.

O rezultatima izbora kandidati će biti obaviješteni putem mrežne stranice Škole - <https://os-injemersica-grubisnopolje.skole.hr/oglasi-za-posao/> u roku 15 dana od dana izbora.

Na natječaj se mogu ravnopravno javiti osobe oba spola.

Natječaj je objavljen 14. svibnja 2025. na mrežnim stranicama i oglasnim pločama Hrvatskog zavoda za zapošljavanje te oglasnim pločama Škole i mrežnoj stranici Škole <https://os-injemersica-grubisnopolje.skole.hr/oglasi-za-posao/>

Izrazi korišteni u ovom natječaju koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

KLASA:112-02/25-01/10

URBROJ:2103-86-25-1

Grubišno Polje, 14. svibnja 2025.

 Ravnatelj Škole:
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vjekoslav Per, mag. prim. educ.